Ananas on harvoin kaupan hyllyltä suoraan tarpeeksi kypsä, mutta kypsyy kotona huoneenlämmössä parissa päivässä. Kypsä ananas on yleensä väriltään kellertävä ja sen lehdet alkavat kuivahtaa. Ylimmät lehdet myös irtoavat helposti vedettäessä, ilman kiskomista. Ananas sisältää runsaasti bromelaiini-nimistä entsyymiä. Jos ananas kirveltää suutasi, et todennäköisesti ole allerginen vaan se on normaalia bromelaiinin vaikutusta. Kypsä ananas kirvelee suussa yleensä vähemmän.